अपनी गर्लफ्रेंड को ये एहसास करायें कि वो आपकी जिन्दगी में बहुत खास है, बहुत अहम है, आपकी जिन्दगी में उसकी एक अलग जगह है। उसे एहसास दिलायें कि आप उसकी ख़ुशी के लिये कुछ भी कर सकते हैं। उसकी बातों को ध्यानपूर्वक सुनें। अगर वो आपको कोई अच्छी सलाह देती है तो उसे मानें। आपके साथ वो हमेशा खुश और सुरक्षित महसूस करें। उसकी छोटी-छोटी खुशियों का ख्याल रखें। कभी-कभी जिन्दगी में दूसरे की ख़ुशी के लिये कुछ समझौते भी करने पड़ते हैं, कुछ त्याग भी करने पड़ते हैं, कुछ कुर्बानियां भी देनी पडती हैं। कभी कभी ऐसे काम भी करें जो आपको पसंद ना हो लेकिन उनसे उसे ख़ुशी मिलती हो। तभी आप उसके दिल को जीत पायेंगे। तभी आपका रिश्ता मजबूत बनेगा। उसको ख़ुशी देकर ही आप उसका प्यार पा सकते हैं।